Diari Oficial de la Generalitat Valenciana


Sumari del DOGV 1547, del 21-05-1991 (1991/821212)

ACORD de 29 d'abril de 1991, del Govern Valencià, pel qual s'aprova la constitució i inscripció del Consell General de Col-legis d'Administradors de Finques de la Comunitat Valenciana.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   1547

Data del DOGV
:   21-05-1991

Secció del DOGV
:   ALTRES DISPOSICIONS

Número del document
:   1991/821212


Data del document
:   29-04-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 29 d'abril de 1991, del Govern Valencià, pel qual s'aprova la constitució i inscripció del Consell General de Col·legis d'Administradors de Finques de la Comunitat Valenciana.  
El Govern valencià, en la reunió del dia 29 d'abril de 1991, adoptà el següent acord:  
1 Vista la sol·licitud de constitució del Consell General de Col·legis d'Administradors de Finques de la Comunitat Valenciana, formulada pel seu representant legal.  
Segons que estableix l'article 31.22 de la Llei Orgànica 5/1982, d?1 de juliol, per la qual s'aprova l?Estatut d?autonomia de la Comunitat Valenciana, correspon a la Generalitat Valenciana la competència exclusiva en matèria de col·legis professionals i exercici de les professions titulades, sense perjudici del que disposen els articles 36 i 139 de la Constitució.  
Pel Decret del Govern valencià 123/1986, de 20 d'octubre, es va regular amb caràcter provisional, fins que no s'aprove la Llei de Col·legis Professionals de la Comunitat Valenciana, la constitució de consells valencians de col·legis professionals d'una mateixa professió, per tal de dotar-los de la suficient representativitat en les seues funcions de col·laboració amb les diverses administracions públiques.  
D'acord amb l'article 9 del Decret citat, els col·legis professionals i els seus consells Valencians es relacionaran amb l'Administració valenciana a través del departament del Govern valencià que siga competent en relació amb la professió respectiva.  
L'article 6 del mateix decret atribueix al Govern valencià la competència per a aprovar la constitució i la inscripció dels consells Valencians dels col·legis professionals amb àmbit d'actuació a la Comunitat Valenciana.  
Es requisit previ per a l'aprovació de la vàlida constitució i de la inscripció dels consells Valencians dels col·legis professionals pel Consell de la Generalitat Valenciana, el compliment de tots els requisits legals i formals que siguen exigits d?acord amb la Llei 2/1974, de 13 de febrer, de Col·legis Professionals, modificada per la Llei 74/1978, de 26 de desembre, i els estatuts generals dels seus respectius col·legis professionals.  
Per tot això, i a proposta del Conseller d'Obres Públiques, Urbanisme i Transports, el Govern valencià acorda:  
Aprovar la constitució i inscripció en el Registre corresponent, del Consell General de Col·legis d'Administradors de Finques de la Comunitat Valenciana, que es regiran pels adjunts estatuts.  
Estatuts del Consell General de Col·legis d'administradors de Finques de la Comunitat Valenciana  
Article primer  
1. El Consell General de Col·legis d'Administradors de Finques de la Comunitat Valenciana es constitueix a l?empara del Decret 123/1986, de 20 d'octubre, del Govern valencià, com a òrgan representatiu i coordinador de tals col·legis, amb funcions de col·laboració amb les diverses administracions públiques i comeses encaminades a promoure i millorar la professió.  
2. El consell no té personalitat jurídica i el seu àmbit territorial queda limitat al de l'autonomia política de la Comunitat Valenciana.  
3. Els seus membres actuen en nom i representació dels seus respectius col·legis, i s'entén que estan expressament facultats per aquests per a l'adopció dels acords que escaiguen dins de l'àmbit de funcions i competències del consell.  
4. Els acords adoptats seran obligatoris i vinculants per als col·legis representats en el consell.  
5. Sense perjudici de qualsevol ampliació posterior, els col·legis integrats en el consell són els de València (l?àmbit territorial del qual comprén aquesta província i la de Castelló) i Alacant.  
Article segon  
La seu del consell estarà ubicada indistintament a València, carrer Hernán Cortés, 12 i a Alacant, carrer de Sant Ferran, 12. Tindran tots els efectes les notificacions enviades a qualsevol de les dues.  
Article tercer  
1. El consell es relacionarà amb l'Administració autonòmica de la Comunitat Valenciana a través de la Conselleria d'Obres Públiques, Urbanisme i Transports.  
2. Les seues relacions amb el Consell General Estatal, encaminades fonamentalment a la defensa, promoció i desplegament de la professió, es desplegaran en els termes i condicions que es convinguen entre els dos, sense perjudici d'aplicar les normes legals de dret necessari.  
Article quart  
Corresponen al consell les funcions següents:  
a) Representar els col·legis que l?integren en les relacions, consultes o serveis de col·laboració a les diverses administracions públiques, autoritats, entitats i particulars, quan aquelles tracten sobre matèries que els afecten en l?àmbit de la Comunitat Autònoma Valenciana.  
b) Representar unitàriament els col·legis integrats davant el consell General estatal.  
c) Obtenir la igualtat de l?exercici professional per a tots els administradors de finques, dins del seu àmbit territorial, i evitar qualsevol actuació contrària a l?esmentat principi.  
d) Accedir a l?exercici professional dins de tot l'àmbit territorial de la Comunitat Valenciana als administradors dels col·legis integrats, mitjançant els oportuns acords recíprocs sobre habilitacions a aquest fi.  
e) Fomentar la formació dels col·legiats integrats, programant i desplegant, a l?efecte, les activitats que calguen en l?àmbit autonòmic.  
f) Coordinar la quantia dels honoraris professionals en el seu àmbit territorial.  
g) Informar als col·legis en matèries de caràcter professionals.  
h) Resoldre les qüestions que se susciten entre els col·legis integrats.  
i) Impugnar els acords dels col·legis representats en el consell que vulneren l?ordenament jurídic aplicable.  
j) Adoptar totes aquelles mesures que vagen encaminades a la millora, al desplegament i a la defensa de la professió en general.  
k) Reprimir l?intrusisme, exercitant davant de tota classe de tribunals i autoritats les accions judicials o de qualsevol tipus que calguen.  
l) Aprovar les modificacions d'aquests estatuts i adaptar-los a les exigències de normes legals posteriors.  
ll) Aprovar els estatuts dels col·legis integrats, procurant que siguen homogenis, sense perjudici de les característiques peculiars de cadascun.  
m) Conéixer i visar els reglaments de règim interior, normes deontològiques i tots altres acords reguladors de la professió aprovats pels col·legis integrats.  
n) Conéixer i donar el vist-i-plau als reglaments de règim interior, normes deontològiques i altres acords reguladors de la professió aprovats pels col·legis integrats.  
o) Totes les altres funcions orientades a promoure i beneficiar els interessos col·legials o professionals, o les que vinguen determinades per la legislació aplicable.  
Article cinqué  
1. El Consell estarà compost pels presidents dels col·legis integrats, com a representants nats, i, a més, per un nombre de membres segons els col·legiats inscrits en cadascun d'aquests, a raó d'un representant per cada 200 col·legiats o fracció igual o superior a 100.  
2. Cada col·legi designarà els seus propis representants mitjançant votació secreta, en la qual seran electors tots els membres de la Junta de Govern i elegibles els mateixos electors tret del president.  
3. Les candidatures podran presentar-se verbalment o per escrit fins al mateix moment de l'elecció, que haurà de realitzar-se en Junta de Govern, degudament convocada, i en l'ordre del dia de la qual figurarà un punt relatiu a l'elecció.  
4. Seran elegits representants els candidats que obtinguen més nombre de vots. En cas d'empat, serà elegit el de més edat. El temps del seu mandat serà de tres anys.  
5. L'acta de la reunió de la Junta de Govern, donarà fe i legitimitat a tot el procés electoral  
Article sisé  
El consell es reunirà almenys una vegada a l'any, i també quan ho sol·licite la quarta part dels seus components o ho acorda el President.  
La convocatòria serà cursada pel secretari, després de l?ordre del president, o dels promotors de la reunió, amb cinc dies d'antelació, tret de casos urgents en què es citarà amb l'anticipació que siga possible, segons el parer del president.  
De les reunions s'estendrà acta en el llibre corresponent, que serà firmada pel president i el secretari.  
Article seté  
1. El consell adoptarà els seus acords per majoria de les tres quartes parts dels seus membres, presents o representats.  
2. Contra els acords del consell es podrà interposar el potestatiu recurs de reposició davant el Consell mateix i d'alçada davant la Conselleria d'Obres Públiques, Urbanisme i Transports. Esgotats aquests recursos, els acords podran ser recorreguts davant la jurisdicció contenciosa administrativa.  
Article vuité  
1. El consell elegirà entre els seus membres un president, un vice-president i un secretari, el mandat dels quals tindrà una durada de tres anys.  
2. Sense perjudici que democràticament tinguen els càrrecs els qui obtinguen més nombre de vots, els col·legis integrats procuraran establir un sistema de rotació perquè hi haja entre ells una alternança en l?exercici dels càrrecs electius indicats.  
3. El procés electoral per a la designació dels càrrecs del consell, s'ajustarà al que disposen els números 3, 4 i 5 de l'article 5 d'aquests estatuts.  
Article nové  
1. El president té la representació del consell en totes les seues- relacions amb l'administració, autoritats, tribunals, corporacions i particulars, i li correspon promoure i coordinar les tasques encaminades al millor compliment i obtenció dels fins del consell.  
A més, tindrà les facultats següents  
a) Vetlar per la legalitat de tots els actes i acords del consell.  
b) Convocar, presidir i dirigir les reunions del consell.  
c) Firmar tots els documents públics o privats que representen el consell i les actes de les seues reunions.  
d) Representar el consell en judicis i davant tota classe d'autoritats, podent atorgar poders de representació amb totes les facultats, sense excepció.  
2. El vice-president suplirà el president en els casos d'absència, malaltia o vacant.  
3. El secretari tindrà les comeses següents:  
a) Redactar i firmar les citacions per a tots els actes del consell, segons les instruccions del president.  
b) Rebre els escrits i la correspondència, donant compte a qui escaiga, i també firmar els escrits que no siguen de la competència del president.  
c) Autoritzar amb la seua firma, amb el vist-i-plau del president, les certificacions i altres documents, i també les actes del consell.  
d) Informar al consell de totes les qüestions d'interés i proposar les mesures que estime convenients.  
e) Custodiar la documentació del consell.  
4. Els representants que no tinguen càrrecs en el consell supliran els titulars d'aquests en casos d'absència, malaltia o vacant, començant pel de més edat, tret el secretari que serà substituït pel representant més jove.  
Article deu  
1. Les despeses que ocasione el funcionament del consell seran sufragades pels col·legis en proporció amb el nombre de representants de cadascun d'aquests, i per a aquest fi consignaran en els seus respectius pressupostos les partides que calguen.  
2. Els col·legis integrats aportaran les seues seus i recursos humans i materials per al desplegament de les funcions del consell.  
3. En raó de l'absència de personal i domicili propis del consell, no caldrà l?elaboració de pressupostos de despeses i ingressos, ni tampoc la rendició de comptes, tret de les que corresponguen a cada acte, que seran liquidades pels col·legis en el moment de produir-se.  
DISPOSICIO ADDICIONAL  
Aquests estatuts entraran en vigor el dia de la seua aprovació per les respectives juntes generals i s'hauran de inscriure, necessàriament, en el Registre especial.  
València, 29 d'abril de 1991.  
El Conseller-Secretari del Govern valencià,   
EMERIT BONO I MARTINEZ